《施秋官彦器公务至休宁汝彝黄司训过予请同登齐云岩中道值雨少饮阳山寺作时立春前五日》
明代·程敏政

冒雨追随出郭人，萧萧寒吹逼车裀。喜看赤地尘埃净，转觉青山面目真。

多病此时心便足，奇观三匝句方新。广文须办重来约，五日东风又报春。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。